نریندر مودی:

اچھے اور برے دہشت گردوں کا فرق خطرناک

ہندوستان کے وزیر اعظم نے کہا ہے کہ اچھے اور برے دہشت گردوں کا فرق خطرناک ہے اس لئے کہ دہشت گردی عالمی چیلنج ہے۔

خبر کا کوڈ: ۴۳۴۷۶۰

تاریخ: ۲۴ فروردين ۲۰۱۸ - ۱۴:۴۴

رسا نیوز ایجنسی کی رپورٹ کے مطابق، ڈیووس میں عالمی اقتصادی فورم کے افتتاحی سیشن سے خطاب کرتے ہوئے ہندوستان کے وزیراعظم نریندر مودی نے کہا ہم تمام افراد ایک فیملی کی طرح ایک دوسرے سے جڑے ہوئے ہیں، فاصلوں میں حائل رکاوٹوں کوختم کرنے کی ضرورت ہے۔

انہوں نے دہشتگردی پر بات کرتے ہوئے کہا کہ دہشت گردی نے دنیا کی تمام قوموں کو نقصان پہنچایا، اچھے اور برے دہشت گردوں کا فرق خطرناک ہے اورسائبر سیکیورٹی اور نیوکلیئر تحفظ بہت اہم ہے۔

ہندوستان کے وزیراعظم کا کہنا تھا کہ موسمیاتی تبدیلی علاقائی نہیں، عالمی چیلنج ہے، جس سے نمٹنے کے لئےاختلافات ختم کرکے مل کر کام کرنے کی ضرورت ہے۔ /۹۸۸/ ن۹۴۰